ჩრდილოეთი პროვინცია (ახალი კალედონია)

ჩრდილოეთი პროვინცია () — საფრანგეთის ზღვისიქითა ტერიტორია ახალი კალედონიის სამიდან ერთი ადმინისტრაციული პროვინცია. ის მოიცავს ახალი კალედონიის მთავარ კუნძულ გრანდ-ტერის ჩრდილო და ჩრდილო-აღმოსავლეთ ნაწილებს. პროვინციის მთავრობის რეზიდენცია მდებარეობს დასახლებულ პუნქტ კონეში. პროვინციის მოსახლეობის რაოდენობა 2019 წლის აღწერის მიხედვით შეადგენდა 49 910 ადამიანს, რომლებიც ცხოვრობენ 9582,6 კმ² მიწის ფართობზე. პროვინციის მკვიდრი მოსახლეობის მნიშვნელოვან რაოდენობას შეადგენენ მელანეზიელები - 73,8 %, რომლებიც საუბრობენ კანაკელი ხალხის სხვადასხვა ენებზე, ასევე ცხოვრობს ევროპელების და მეტისების გარკვეული რაოდენობა.

 გეოგრაფია 
ჩრდილოეთი პროვინცია მოიცავს ახალი კალედონიის მთავარ კუნძულ გრანდ-ტერის ტერიტორიის ჩრდილო და ჩრდილო-აღმოსავლეთ ნაწილებს ბელეპის კუნძულებთან ერთად. მისი მაქსიმალური სიმაღლე იმყოფება მთა პანეზე და შეადგენს ზღვის დონიდან 1628 მეტრს, რომელიც ასევე ახალი კალედონიის ყველაზე უფრო მაქსიმალური წერტილია.

 მოსახლეობა 
მიუხედავათ იმისა, რომ ჩრდილოეთ პროვინციაში მოსახლეობის რაოდენობა უფრო მეტია ვიდრე ლუაიოტეს პროვინციაში იქ მოსახლეობის სიმჭიდროვე ყველაზე დაბალია ახალი კალედონიის დანარჩენ ორ პროვინციასთან შედარებით. 2019 წლის აღწერის მიხედვით პროვინციაში ცხოვრობდა 49 910 ადამიანი, რაც მთელი ახალი კალედონიის მოსახლეობის 18,39 %-ია, ხოლო მოსახლეობის სიმჭიდროვე შეადგენს 5,21 ად./კმ-ზე და ეს დაბალი მაჩვენებელი დროთა განმავლობაში იზრდება. 1996 წლის მოსახლეობის აღწერის მიხედვით იყო ახალი კალედონიის მოსახლეობის 21,04 % (41 413 ათასი მაცხოვრებელი), 2004 წლის აღწერით 19,27 % (44 474 ათ.), 2009 წლის აღწერით 18,38 % (45 137 ათ.), ხოლო 2014 წლის აღწერით 18,78 % (50 487 ათ.). 23 წლის განმავლობაში მოსახლეობის რაოდენობა გაიზარდა 20 %-ით, ანუ საშუალოდ წლიურად 0,81 %. 2009-2019 წლებში პროცენტული მაჩვენებლები დიდად არ განსხვავდებოდა, რაც სავარაუდოდ მთავრობის მიერ გატარებული რებალანსირების პოლიტიკის მიზეზი უნდა იყოს.ISEE, «Situation démographique 2008», www.isee.nc

კანაკები პროვინციაში წარმოადგენენ დიდ დემოგრაფიულ უმრავლესობას და 2019 წლის მოსახლეობის აღწერის მიხედვით შეადგენდნენ მთელი პროვინციის მოსახლეობის სამ მეოთხედს (73,8 %). ევროპელების შთამომავლები შეადგენდნენ 12,7 %-ს (რომელთაც ემატება მეტისები - 5,7 % და 4 % სხვები, რომელთა დიდი ნაწილი საკუთარ თავს უწოდებენ "კალდოშებს"), რომლებიც ძირითადად თავმოყრილები არიან დასავლეთ სანაპიროს კუმაკის და პუემბუს კომუნებში და შეადგენენ მოსახლეობის მნიშვნელოვან ნაწილს (მოსახლეობის 20-25 %), ასევე დასავლეთ სანაპიროს ჩრდილოეთ დაბოლოვების კონეს, ვოს, კაალა-გომენის, პუმის და უეგოას კომუნებში. აღმოსავლეთ სანაპიროზე ევროპელების შთამომავალთა ყველაზე მაღალი კონცენტრაცია შეიმჩნევა პუანდიმიეს, უეგოას და ტუოს კომუნებში. სხვა ეთნოსები, როგორებიცაა უოლისელები და ფუტუნელები პროვინციაში პრაქტიკულად არ ცხოვრობენ.Institut de la statistique et des études économiques (Nouvelle-Calédonie), Recensement de la population 2009/ Provinces et Communes.

ჩრდილოეთი პროვინციის მოსახლეობა უფრო ახალგაზრდაა ვიდრე სამხრეთი პროვინციის და იმყოფება იგივე დონეზე, რაც ლუაიოტეს პროვინციაში, ან წყნარი ოკეანის სხვა არქიპელაგებზე და მისი საშუალო ასაკია 28 წელი (27,5 წელი ლუაიოტეს პროვინციაში, 31 წელი სამხრეთ პროვინციაში, 28 წელი საფრანგეთის პოლინეზიაში და 24 წელი უოლისი და ფუტუნაში).

  დემოგრაფიული ცხრილიÉvolution de la population entre 2004 et 2014, la population aux différents recensements, les populations légales 2014, Institut de la statistique et des études économiques de Nouvelle-Calédonie.
   წლები  1956  1963  1969  1976  1983  1989
   მოსახლეობა  24 176  25 781  27 181  32 021  31 310  34 526
   წლები  1996  2004  2009  2014  2019  2024
   მოსახლეობა  41 413  44 474  45 137  50 487  49 910  -

 ადმინისტრაციული მოწყობა 
ჩრდილოეთი პროვინცია დაყოფილია 17 კომუნად:
  №  კომუნა(ქართ.)  კომუნა(ფრანგ.)  ფართობი,კმ²  მოსახლეობა,ად. (2019)  სიმჭიდროვე,ად./კმ²
    ჩრდილოეთი პროვინცია
   14  პუაა (სამხრეთი ნაწილი)  Poya  568,6  2592  4,6
   15  პუემბუ  Pouembout  674,3  2752  4,1
   16  კონე  Koné  373,6  8144  21,8
   17  ვო  Voh  804,9  2856  3,5
   18  კაალა-გომენი  Kaala-Gomen  718,2  1803  2,5
   19  კუმაკი  Koumac  550,0  3981  7,2
   20  პუმი  Poum  469,4  1435  3,1
   21  ბელეპი  Bélep  69,5  867  12,5
   22  უეგოა  Ouégoa  656,8  2118  3,2
   23  პუებო  Pouébo  202,8  2144  10,6
   24  იენჟენი  Hienghène  1068,8  2454  2,3
   25  ტუო  Touho  283,0  2380  8,4
   26  პუანდიმიე  Poindimié  673,1  5006  7,4
   27  პონერიუენი  Ponérihouen  707,3  2420  3,4
   28  უაილუ  Houaïlou  940,6  3955  4,2
   29  კუაუა  Kouaoua  383,0  1304  3,4
   30  კანალა  Canala  438,7  3701  8,4
        სულ     9582,6  49 910  5,2

 პროვინციული კონგრესი 
2019 წლის 12 მაისს ჩატარებული არჩევნების შემდეგ პროვინციალურ კონგრესში არსებულ 22 ადგილიდან 10 უკავია დამოუკიდებლობის მომხრე დამოუკიდებლობის ეროვნულ კავშირს, 9 ადგილი უკავია ასევე დამოუკიდებლობის მომხრე კოალიციას, რომელშიც შედიან კალედონიური კავშირი და კანაკთა ეროვნული განთავისუფლების სოციალისტური ფრონტი, ხოლო 3 ადგილი უკავია დამოუკიდებლობის მოწინააღმდეგე დარწმუნებულ მომავალს (, AEC).

რესურსები ინტერნეტში
 www.province-nord.nc Site officiel 
 Site de Koniambo Nickel 
 Tribus de la province Nord, site de l'ISEE

სქოლიო

კატეგორია:ახალი კალედონიის პროვინციები
კატეგორია:ახალი კალედონიის გეოგრაფია